projecte-aina/catalan_government_crawling huggingface dataset:
Nota de tall 1a assignació PAU/CFGS: 11,342
Nom del títol: Graduat/ada en Ciències Empresarials-Management per la Universitat Pompeu Fabra
Aquests estudis proporcionen la formació adient per interpretar i comprendre els canvis que s'estan produint actualment a les organitzacions amb el nou escenari econòmic, així com, per anticipar-se als canvis futurs, facilitant les eines necessàries per dissenyar i implementar estratègies empresarials que assegurin el compliment dels objectius corporatius.
Nota de tall 1a assignació PAU/CFGS: 9,370
Nom del títol: Graduat/ada en Negocis i Màrqueting Internacionals per la Universitat Pompeu Fabra
La transformació constant del mercat laboral en l'àmbit dels negocis i les àrees comercials de les empreses, especialment en l'esfera internacional, fa impossible una catalogació tancada.
No obstant això, es poden destacar les activitats professionals següents:
Nota de tall 1a assignació PAU/CFGS: 9,060
Nom del títol: Graduat/ada en Mestre d'Educació Primària per la Universitat de Girona
Professio regulada: Mestre en educació primària
Mencions: Educació musical / Educació en les arts visuals i plàstiques (3-12) / Biblioteca escolar (3-12) / Educació física (3-12) / Tecnologies de la informació i la comunicació (3-12) / Llengües estrangeres (3-12) / Educació científica i ambiental / Educació musical (3-12) / Educació de persones adultes / Llengües estrangeres / Coordinació i dinamització / Educació física / Teologia catòlica i la seva pedagogia
Formar professionals compromesos amb l'educació i conscients de la importància de la tasca que desenvolupen en la societat.
La professió de mestre/a d'educació primària és molt antiga i seguirà tenint un futur infinit.
El que canviarà seran els objectius concrets de la tasca diària dels mestres, les metodologies o els recursos educatius, però la professió de mestre, amb tots els canvis necessaris i desitjats, continuarà endavant.
Cal, a més, incentivar les activitats pedagògiques complementàries a l'escola, oferir-les amb més qualitat i estrènyer la seva relació amb els mestres de dins dels centres educatius.
Per això calen professionals amb la titulació de mestre/a d'educació primària, amb iniciativa, empenta i imaginació.
Nom del títol: Màster universitari en Gestió Sanitària per la Universitat Internacional de Catalunya
Sobre el sector sanitari influeixen diversos factors: els canvis sociodemogràfics i els hàbits de vida, l'aparició de noves tecnologies mèdiques i de nous coneixements, la suficiència de recursos humans capacitats, els recursos econòmics disponibles i els canvis legislatius, entre molts altres factors.
Aquestes variables incideixen en la gestió en el sistema sanitari i les seves organitzacions.
En aquest context, aquests estudis pretenen formar professionals capaços de gestionar els centres sanitaris per tal d'assegurar una assistència segura i de qualitat.
Les persones titulades podran ocupar càrrecs de comandaments intermedis o superiors en les àrees següents: planificació, gestió assistencial, gestió dels recursos humans, gestió economicofinancera, serveis generals, sistemes d'informació, etc.
Facultat de Medicina i Ciències de la Salut
Nom del títol: Màster universitari en Innovació i Iniciativa Emprenedora per la Universitat Ramon Llull
Proporcionar una formació avançada a l'estudiantat per poder liderar i gestionar la innovació en tots els seus àmbits, des de la gestió d'ecosistemes d'innovació i la innovació corporativa (desenvolupament de nous productes, serveis, processos i models de negoci) fins a la creació de nous negocis independents (iniciativa emprenedora).
Així mateix, aquesta titulació capacitarà l'estudiantat per:
El context actual de crisi econòmica ha posat de manifest, encara més, el paper rellevant i catalitzador dels emprenedors/emprenedores i dels agents i processos d'innovació en el creixement sòlid i sostenible de la indústria, de l'economia i en l'estabilitat i equilibri social.
L'entorn globalitzat actual dóna un valor afegit a les organitzacions amb capacitat d'innovació i a les poblacions amb alts índexs d'esperit i habilitat emprenedora, el que també és cert -i probablement de manera més imperativa- en els contextos espanyol i europeu.
Així doncs, el Màster en Innovació i Iniciativa Emprenedora aprofita la finestra d'oportunitat que s'obre com a conseqüència de la necessitat i de la consciència d'aquesta necessitat i la manca d'alternatives que puguin oferir una formació equivalent.
Escola Superior d'Administració i Direcció d'Empreses ESADE
Nom del títol: Màster universitari en Recerca en Economia, Finances i Empresa a per la Universitat Pompeu Fabra
Formar especialistes en economia, finances i empresa amb una clara vocació investigadora.
Aquests/aquestes especialistes disposaran de les eines i els coneixements adequats que els permetin comprendre la frontera del coneixement i dur a terme projectes de recerca a les seves àrees de coneixement corresponents.
Departament d'Economia i Empresa
Nom del títol: Màster universitari en Recerca en Sociologia i Demografia per la Universitat Pompeu Fabra
Proporcionar a l'estudiantat els coneixements teòrics i metodològics necessaris per realitzar una investigació empírica d'alta qualitat dirigida a l'anàlisi de les trajectòries vitals dels individus en dimensions crucials del benestar com l'accés al mercat de treball, la mobilitat social i la formació de famílies.
Combinar l'anàlisi sociològica amb la demogràfica per estudiar les condicions socioeconòmiques dels individus i les llars, les dinàmiques demogràfiques i les decisions laborals dels individus, així com les seves interrelacions al llarg del curs de vida, donant èmfasi a les conseqüències que tenen les condicions de vida en cada fase del cicle vital sobre les decisions dels individus i les seves condicions de vida futura.
Facultat de Ciències Polítiques i Socials
Nom del títol: Màster universitari en Democràcies Actuals: Nacionalisme, Federalisme i Multiculturalitat per la Universitat Pompeu Fabra
Especialitats: Recerca / Acadèmica
Politòleg/òloga expert/a en l'anàlisi teòrica, pràctica i comparada de les institucions, els processos i les polítiques públiques en democràcies culturalment diverses.
Aquests estudis reflecteixen els reptes creixents que es plantegen a les democràcies fruit del nou context globalitzat.
Al conegut i reconegut pluralisme social i cultural de les societats contemporànies, en els últims anys s'ha afegit amb força el pluralisme religiós, ètnic i també cultural associat a la immigració internacional.
Aquesta titulació ofereix unes anàlisis teòriques, pràctiques i comparades d'aquesta realitat, així com les possibles solucions per acomodar en les democràcies actuals els diversos tipus de pluralisme que incideixen en el reconeixement, en les pràctiques institucionals i en els processos polítics de decisió col·lectiva.
Es tracta d'un camp amb una demanda creixent de professionals capacitats, tant des d'una perspectiva analítica i d'investigació, com des d'una perspectiva d'actuació política pràctica.
Facultat de Ciències Polítiques i Socials
Nom del títol: Màster universitari en Enginyeria Informàtica per la Universitat de Lleida
Especialitats: Sistemes de planificació de recursos empresarials / Projectes integrats a l'empresa / Anàlisi de grans volums de dades / Desenvolupament de videojocs
Apropar l'estudiantat als conceptes, els paradigmes, les metodologies i les tecnologies que estan emergint contínuament en els diversos àmbits de la informàtica.
Capacitar l'estudiantat per formar part de projectes informàtics i també per dirigir-los, coordinar-los i planificar-los.
Dotar els futurs titulats i les futures titulades d'uns coneixements científics sòlids i tecnològics per al desenvolupament d'activitats R+D+I.
El ventall d'àmbits de treball abasta des de les professions pròpies del desenvolupament de sistemes computacionals fins a qualsevol altre àmbit on estiguin presents sistemes interactius i sistemes de comunicació digital.
Edifici Central de l'Escola Politècnica Superior
Nom del títol: Màster universitari en Enginyeria de Forest per la Universitat de Lleida
Formar professionals en la gestió dels recursos naturals renovables (fonamentalment vegetació, fauna i paisatge) i, per tant, en el disseny i l'execució d'activitats dirigides a l'ordenació, l'aprofitament, la transformació industrial, la defensa, la conservació i la restauració d'aquests recursos.
Aquest estudi té el seu antecedent en la creació del Cos d'Enginyers de Monts, que va tenir lloc l'any 1853; té, per tant, una llarga tradició, i gaudeix d'acceptació social al nostre país.
Té un mercat consolidat i estable.
La proposta que presentem s'ha adaptat a les noves exigències socials i laborals, atès que s'han obert nous camps de treball i per tant s'han ampliat les possibles ofertes professionals dels nous titulats.
Catalunya és una de les regions d'Europa amb una proporció més gran de superfície forestal; això, unit a la proximitat d'una important àrea metropolitana com la de Barcelona, fa que, a més de les activitats d'aprofitament de la fusta, hi hagi una intensa activitat de gestió ambiental i paisatgística.
És per això que aquests professionals tenen un elevat índex d'inserció laboral.
D'acord amb l'estudi d'inserció laboral realitzat per l'AQU Catalunya el 2006, al voltant del 94,9% dels titulats i les titulades a l'ETSEA de Lleida estaven ocupats.
Escola Tècnica Superior d'Enginyeria Agrària
Nom del títol: Màster universitari en Màrqueting per la Universitat Autònoma de Barcelona
Proporcionar una formació avançada als estudiants amb un interès acadèmic i professional en l'àmbit del màrqueting perquè puguin desenvolupar les funcions específiques de la gestió comercial a qualsevol tipus d'organització empresarial dins l'àmbit públic o privat.
També vol aportar a l'estudiantat la formació necessària per a l'aplicació correcta de les diferents tècniques i metodologies d'investigació de mercats existents actualment.
Actualment, es donen diversos factors que garanteixen la necessitat de professionals amb una gran capacitat d'anàlisi i coneixements avançats en l'ús dels instruments que faciliten l'anàlisi, i que siguin capaços de liderar i prendre decisions que representin solucions per als problemes actuals.
Es poden anomenar, entre d'altres: l'engrandiment del panorama competitiu conegut com a globalització dels mercats, els avenços tecnològics i el ritme en què se succeeixen els canvis en els gustos i en els hàbits de consum de la societat contemporània.
Nom del títol: Màster universitari en Economia i Administració d'Empreses per la Universitat Autònoma de Barcelona
Especialitats: Finances / Organització industrial / Polítiques Públiques
Proporcionar a l'estudiantat una formació versàtil i avançada en l'anàlisi i els mètodes quantitatius aplicats a l'economia i a l'empresa.
Aquests coneixements es podran aplicar a àmbits com l'organització industrial, les polítiques públiques i les finances.
Capacitat per formular i analitzar, teòricament i empíricament, problemes econòmics complexos en les àrees de la regulació dels mercats i de l'organització de les empreses, així com en la presa de decisions sobre polítiques públiques i en el camp de les finances, depenent de l'especialització.
Els/les titulats/titulades podran desenvolupar tasques en institucions públiques, empreses privades o públiques, gabinets d'estudis, laboratoris d'idees i organitzacions no governamentals.
Nom del títol: Graduat/ada en Ciències Polítiques per la Universitat Abat Oliba CEU
Formar professionals amb una base teòrica sòlida en ciència política que els permetrà analitzar i avaluar la realitat política.
Els coneixements adquirits capacitaran per emetre judicis sobre el món polític, realitzar anàlisis sociopolítiques del moment present, avaluar les diferents situacions de l'entorn i entendre la història política i cultural occidental i universal.
D'aquesta manera, també, es proporcionarà una formació humanista i completa que capacitarà l'estudiantat per incorporar-se al món laboral i ocupar una funció útil per a la societat.
La titulació manté al nostre país una demanda estable, fins i tot en lleuger ascens, ja que a poc a poc s'ha anat professionalitzant la política i han anat sorgint empreses, fundacions i organitzacions destinades a atendre les demandes de la classe política i de l'Administració.
La ciència política s'ha consolidat com una ciència social amb rigor i prestigi i amb una clara vinculació amb les necessitats i les dinàmiques socials.
Els processos d'internacionalització i la creixent societat de la informació exigeixen professionals que dominin els camps de l'anàlisi i la prospectiva dels esdeveniments polítics.
Igualment, la comunicació política es converteix en un instrument fonamental de moltes organitzacions i institucions.
Els titulats i les titulades tindran davant seu un panorama professional cada vegada més ampli i especialitzat.
Nota de tall 1a assignació PAU/CFGS: 9,378
Nom del títol: Graduat/ada en Comunicació i Industries Culturals per la Universitat de Barcelona
Branca secundària: Arts i humanitats,
Mencions: Indústries culturals / / Comunicació
Empreses dedicades a la comunicació i a les indústries culturals, principalment en els grans àmbits de:
L'àmbit de la comunicació, tradicionalment integrat pels sectors dels mitjans de comunicació i la indústria editorial, s'ha ampliat en els darrers anys amb sectors que estan obrint mercat en el disseny, l'art, la creació, el desenvolupament i la comercialització de continguts nous: les indústries culturals i creatives.
Dades del 2007 (Institut Nacional d'Estadística, 2007) indiquen que a Espanya hi ha 7.768 empreses dedicades a aquest camp, cosa que suposa que la indústria de continguts audiovisuals i multimèdia se situa al costat d'altres sectors com ara la biotecnologia i la farmàcia, el sector de les TIC o la indústria aeroespacial.
La indústria de continguts digitals va donar feina a Espanya a 41.435 treballadors el 2009, xifra que representa el 0,23% del total de l'ocupació nacional, mentre que a Europa (Llibre verd de les indústries culturals i creatives, Comunitat Europea, 2010) les persones dedicades a aquest sector arriben a cinc milions i representen un 2,6% del PIB europeu.
Sens dubte, les pràctiques culturals s'estan transformant a gran velocitat juntament amb les noves formes de produir, transmetre i experimentar la cultura.
La irrupció de les tecnologies de la informació i la comunicació i els canvis en els mitjans de comunicació i les indústries culturals ofereixen noves oportunitats als professionals de la comunicació perquè coneguin i facin servir els recursos tecnològics multimèdia i hipermèdia.
Així mateix, no podem oblidar que en les grans i mitjanes empreses, així com en les institucions, els departaments de comunicació van tenint cada vegada més importància i es configuren com un nou sector professional de futur.
Facultat de Filologia i Comunicació
Gran via de les Corts Catalanes, 585
Nota de tall 1a assignació PAU/CFGS: 12,729
Nom del títol: Graduat/ada en Enginyeria Física per la Universitat Politècnica de Catalunya
S'hi inclouen tots els sectors productius en què les noves tecnologies poden proporcionar un avantatge competitiu: des dels sectors propis de les tecnologies de la informació i la comunicació (TIC) fins als àmbits de la indústria i els serveis.
Alguns d'aquests sectors, amb més o menys incidència, són els següents:
El document SEC (2009), 1257, de la Comissió Europea del Parlament Europeu, defineix les key enabling technologies (KET), les tecnologies que seran clau en el desenvolupament de nous productes en la propera dècada, i identifica cinc KET com a indispensables per al futur econòmic del continent: nanotecnologies, biotecnologies, micro i nanoelectrònica, nous materials i fotònica.
Moltes d'aquestes tecnologies s'aplicaran en diverses branques de l'enginyeria i, en particular, en les ciències de l'espai, una àrea d'enginyeria clarament multidisciplinària.
Les KET gaudeixen d'una vitalitat extraordinària.
El nombre de patents en l'àmbit de la nanotecnologia s'ha multiplicat per deu en els darrers deu anys.
Inversors públics i privats consideren que les empreses de biotecnologia estan entre les empreses amb una capacitat més alta de benefici potencial.
La micro i nanotecnologia estan penetrant totes les àrees de la indústria tradicional.
Les aplicacions de la fotònica augmenten incessantment, des de les més conegudes en sistemes de telecomunicació fins a les mèdiques.
Les tecnologies espacials no estan limitades a aplicacions de telecomunicació; serveis com el GPS han generat negocis insospitats.
I totes aquestes tecnologies se sustenten en el desenvolupament de nous materials amb noves propietats funcionals o estructurals, sovint nanoestructurats.
La demanda professional en aquests sectors s'està nodrint de professionals procedents de disciplines properes: la física, la química, la ciència de materials, les enginyeries de telecomunicació i electrònica, etc. Aquest grau proporciona una formació àmplia per permetre que les persones graduades s'incorporin a la cadena coneixement-recerca-innovació amb la capacitat d'adaptar-se als canvis continus que es produiran en aquests camps que podem catalogar com d'"enginyeria en la frontera del coneixement".
Els graduats i graduades seran, per tant, professionals versàtils, amb facilitat per assimilar noves tecnologies, canviar d'àmbit de treball i adaptar-se als nous reptes de futur.
Escola Tècnica Superior d'Enginyeria de Telecomunicació de Barcelona
Notes de tall de secundària: 7,329
Històric de notes de tall de secundària
Nom del títol: Màster universitari en Formació del Professorat d'Educació Secundària Obligatòria i Batxillerat, Formació Professional i Ensenyament d'Idiomes per la Universitat Ramon Llull
Professio regulada: Professor/a d'educació secundària obligatòria i batxillerat, FP i ensenyament d'idiomes
Especialitats: Tecnologia / Tecnologies industrials / Física-química / Anglès / Educació física / Orientació educativa
Preparar els estudiants com a professionals competents en l'àmbit de la pedagogia i la didàctica, de manera que puguin exercir de manera competent les seves funcions docents en un context de diversitat i puguin assumir el seu propi aprenentatge al llarg de la vida laboral.
En finalitzar el màster, l'alumne haurà adquirit les competències necessàries per exercir la docència de la seva especialitat en un centre de secundària.
El títol oficial del màster que es proposa acredita la formació pedagògica i didàctica exigida en l'Ordre ECI/3858/2007, de 27 de desembre, per la qual s'estableixen els requisits de verificació dels títols universitaris oficials que habilitin per a l'exercici de les professions de professor d'educació secundària obligatòria i batxillerat, formació professional i ensenyament d'idiomes.
Notes de tall de secundària: 7,600
Històric de notes de tall de secundària
Nom del títol: Màster universitari en Formació del Professorat d'Educació Secundària Obligatòria i Batxillerat, Formació Professional i Ensenyament d'Idiomes per la Universitat Rovira i Virgili
Professio regulada: Professor/a d'educació secundària obligatòria i batxillerat, FP i ensenyament d'idiomes
Especialitats: Anglès / Tecnologies industrials / Serveis a la comunitat / Orientació educativa / Sistemes químics / Matemàtiques / Biologia-geologia / Llengua i literatura catalana/castellana / Física-química / Tecnologia / Sistemes elèctrics / Geografia-història / Administració / Serveis sanitaris / Economia / Filosofia
Aquest màster és un requisit imprescindible per exercir la docència a educació secundària obligatòria, batxillerat i formació professional, i ensenyaments d'idiomes, artístics i esportius.
Professor/a d'ensenyament secundari obligatori, batxillerat i formació professional i ensenyament d'idiomes
Facultat de Ciències de l'Educació i Psicologia
Nom del títol: Màster universitari en Economia i Finances per la Universitat Pompeu Fabra
Formar experts/expertes en economia i finances que disposin de les eines i els coneixements per avaluar, comprendre i donar resposta a la realitat econòmica global.
Personal a bancs i institucions financeres, empreses multinacionals i qualsevol altre organització on calguin treballadors/ores amb alts coneixements tècnics i amb una elevada capacitat d'anàlisi econòmica i financera.
Notes de tall de secundària: 7,310
Històric de notes de tall de secundària
Nom del títol: Màster universitari en Formació del Professorat d'Educació Secundària Obligatòria i Batxillerat, Formació Professional i Ensenyament d'Idiomes per la Universitat Autònoma de Barcelona
Professio regulada: Professor/a d'educació secundària obligatòria i batxillerat, FP i ensenyament d'idiomes
Especialitats: Geografia-història / Anglès / Llengua i literatura catalana/castellana / Llengües estrangeres / Francès / Orientació educativa / Formació i orientació laboral / Llatí, grec i cultura clàssica / Biologia-geologia / Matemàtiques / Salut / Música / Italià / Física-química / Filosofia / Alemany
Proporcionar una formació professional a totes les persones amb una titulació universitària oficial i que vulguin dedicar-se a la docència en les diverses àrees i en els diferents nivells de l'educació secundària, per poder ensenyar les matèries d'una determinada especialitat, en els àmbits de les ciències, de les ciències socials, de les llengües i de les humanitats, i per actuar com a educadors, mitjançant l'exercici de la funció de tutoria.
Aquest màster és un requisit imprescindible per exercir la docència a l'educació secundària obligatòria, el batxillerat i la formació professional, així com ensenyaments d'idiomes, artístics i esportius.
El màster està plantejat des de la perspectiva de les funcions, les necessitats i les exigències de l'exercici professional en el nostre sistema educatiu i en la societat actual.
Es pretén capacitar el futur professor o professora de secundària perquè pugui ensenyar els continguts de l'àrea de coneixement en què s'ha format, actuar professionalment com a membre d'un equip docent i facilitar l'aprenentatge integral de l'alumnat assumint les funcions de tutoria i d'orientació.
Professor/a d'ensenyament secundari obligatori, batxillerat, formació professional específica i ensenyament d'idiomes.
Facultat de Ciències de l'Educació
Nom del títol: Màster universitari en Estudis de Traducció per la Universitat Pompeu Fabra
La mobilitat, encara que no és obligatòria, és molt recomanable, especialment perquè dóna l'oportunitat de conèixer amb més profunditat altres llengües i cultures.
Aquesta mobilitat és possible atès el conveni signat pel Departament de Traducció i Ciències del Llenguatge (DTCL) i la Facultat de Traducció i Interpretació per a l'intercanvi d'estudiants amb universitats, sobretot europees, obertes a la recepció d'estudiants de màster (exemples: París 7, Tübingen, Leipzig, Graz, Lessius (B), Gant, Copenhaguen, Ottawa, Bolonya, Glasgow, Saint Andrews, Roehampton, Surrey, Cluj-Napoca, Tessalònica, Nimega o Lisboa).
La societat multilingüe del segle XXI demana professionals de la traducció i la interpretació.
Aquest estudi ofereix una formació avançada i actualitzada en aquest àmbit, com ho demostra el fet de que ha obtingut l'aval de la Direcció General de Traducció de la Comissió Europea per integrar-se a la xarxa d'excel·lència European Master's in Translation.
Departament de Traducció i Ciències del Llenguatge